Държавен вестник, бр. 97, 2009 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  97
Член 6
Преводи
(1) Всяка договаряща страна гарантира на 
инвеститорите на другата договаряща страна в 
съответствие със своите закони и разпоредби 
свободния превод на суми, свързани с техните 
инвестиции, и по-специално, но не изключително:
a) капитал и допълнителни суми, предназ­
начени за поддържането или увеличаването 
на инвестиция;
b) приходи от инвестиция;
c) изплащането на всеки свързан с инвестиция 
заем, включително лихвите по него;
d) постъпления, получени от пълната или 
частичната ликвидация на инвестиция;
e) суми, необходими за плащането на раз­
ходите, възникващи при функционирането на 
инвестицията, като:
изплащане на заеми;
плащане на патенти или лицензионни такси;
плащане на други такси;
f) обезщетението, платимо в съответствие 
с членове 4 и 5;
g) възнагражденията и заплатите, получени 
от гражданите на другата договаряща страна 
за работа или услуги, извършени във връзка с 
инвестиции, направени на нейна територия в 
съответствие с нейните закони и разпоредби. 
(2) Преводите, посочени в предходната 
алинея, се извършват без забавяне в свободно 
конвертируема валута по преобладаващия об­
менен курс в деня на превода на територията 
на договарящата страна, където е направена 
инвестицията.
(3) Разпоредбите на алинеи (1) и (2) на този 
член ще се прилагат без ущърб на мерките, 
приети от Европейския съюз.
Член 7
Суброгация
Ако едната договаряща страна или опре­
делена от нея агенция извърши плащания на 
някои от своите собствени инвеститори по 
силата на обезщетение, гаранция или договор 
за застраховка срещу инвестиция, извършена 
на територията на другата договаряща страна, 
първата договаряща страна или определената 
от нея агенция има в този случай пълни пра­
ва на суброгиране по отношение на правата, 
действията и исковете до същата степен като 
нейния предшественик.
Член 8
Разрешаване на спорове между едната дого­
варяща страна и инвеститор на другата дого­
варяща страна
(1) Спор между инвеститор на едната до­
говаряща страна и другата договаряща страна 
относно задълженията на последната съглас­
но този договор, във връзка с инвестиция на 
първия, се разрешават, доколкото е възможно, 
чрез преговори.
(2) Ако такива спорове не могат да бъдат 
разрешени в рамките на шест месеца от датата, 
на която някоя от страните по спора е поис­
кала разрешаване чрез преговори, засегнатият 
инвеститор може да отнесе спора пред: 
a) компетентния съд на договарящата страна, 
която е страна по спора; или
b) в случай на спор по отношение на членове 
4, 5, 6 и 7 от този договор засегнатият инвес­
титор може да избере вместо това да отнесе 
спора за разрешаване чрез арбитраж пред:
	
i)	 арбитражен съд ад-хок, установен съ-
гласно Арбитражните правила на 
Комисията на Организацията на обе­
динените нации по Международно 
търговско право (UNCITRAL); или
	
ii)	Международния център за разрешаване 
на инвестиционни спорове, създаден 
по силата на Конвенцията за урежда­
не на инвестиционни спорове между 
държави и граждани на други държа­
ви, подписана във Вашингтон на 18 
март 1965 г. (ICSID), в случай че и 
двете договарящи страни са страни 
по конвенцията.
За тази цел всяка договаряща страна с насто­
ящото декларира своето съгласие за посочения 
международен арбитраж.
Ако възникне спор и страните по спора 
решат да го отнесат пред съд или арбитраж, 
чрез отнасянето му към една от инстанциите, 
определени в алинея 2 на този член, те се от­
казват от правото си да се отнесат към другите.
(3) Решението е окончателно и задължително 
за двете страни по спора и ще се изпълнява в 
съответствие с вътрешното право на засегната 
договаряща страна.
Процедурата по признаване и изпълнение 
на приетото решение от националния съд или 
арбитраж се определя в съответствие с про­
цесуалното право на договарящата страна, на 
чиято територия ще се изпълнява решението.
Член 9
Разрешаване на спорове между 
договарящите страни
(1) Спорове между договарящите страни 
относно тълкуването и прилагането на този 
договор се разрешават по дипломатически път 
и чрез преговори между договарящите страни.
(2) Ако спор между договарящите страни 
не може да бъде разрешен в рамките на шест 
месеца от започването на преговорите, по 
молба на някоя от договарящите страни и след 
писмено уведомление до другата договаряща 
страна той се отнася пред арбитражен съд.
(3) Такъв арбитражен съд се съставя за всеки 
отделен случай по следния начин:
В рамките на три месеца от получаването 
на молбата за арбитраж всяка договаряща 
страна назначава един член на съда. Тези два­
ма членове след това избират гражданин на